“Hududiy elektr tarmoqlari” AJning

2023-yil "26 " oktabrdagi

166-sonli buyrug‘i bilan tasdiqlangan

**«Hududiy elektr tarmoqlari» AJda xotin-qizlar va erkaklar uchun**

**teng huquq hamda imkoniyatlarni ta’minlash bо‘yicha**

**maslahat kengashi faoliyatini tashkil etish bо‘yicha**

**NIZOM**

**1-bob. Umumiy qoidalar**

1. Mazkur Nizom «Hududiy elektr tarmoqlari» AJda xotin-qizlar va erkaklar uchun teng huquq hamda imkoniyatlarni ta’minlash masalalariga kо‘maklashish bо‘yicha maslahat kengashi organi (keyingi о‘rinlarda Maslahat kengashi)ning asosiy vazifalari, funksiyalari, huquq va majburiyatlari, shuningdek, faoliyatini tashkil etish tartibini belgilaydi.

2. Maslahat kengashi о‘z faoliyatini jamoatchilik asosida mehnat jamoalarida xotin-qizlar va erkaklar uchun teng huquq hamda imkoniyatlarni yaratish, ularning mehnat huquqlarini himoya qilish, rahbarlik lavozimlariga tavsiya etish, jinsi bо‘yicha bevosita yoki bilvosita kamsitilishini bartaraf etishda kо‘maklashish maqsadida «Hududiy elektr tarmoqlari» AJ boshqaruv raisining buyrug‘i bilan tashkil etiladi.

3. «Hududiy elektr tarmoqlari» AJning hududiy tuzilmalarida alohida maslahat kengashlari tuziladi, ularning faoliyati mazkur nizomga muvofiq ishlab chiqilgan Nizom asosida amalga oshiriladi va bu borada jamoat tashkilotlari bilan uzviy hamkorlik yо‘lga qо‘yiladi.

4. Maslahat kengashi о‘z faoliyatini О‘zbekiston Respublikasining Konstitusiyasi, “Xotin-qizlar va erkaklar uchun teng huquq hamda imkoniyatlar kafolatlari tо‘g‘risida”gi, “Xotin-kizlarni tazyiq va zо‘ravonlikdan himoya qilish tо‘g‘risida”gi Qonunlari, О‘zbekiston Respublikasi ishtirokchi bо‘lgan gender tenglik va oila masalalari bо‘yicha xalqaro shartnomalar va boshqa normativ-huquqiy hujjatlar hamda ushbu Nizom asosida amalga oshiradi.

5. Maslahat kengashi qonuniylik, xotin-qizlar va erkaklarning teng huquqligi, jinsi bо‘yicha kamsitishga yо‘l qо‘yilmasligi, insonparvarlik, vatanpavarlik ochiqlik va shaffoflik tamoyillari asosida faoliyat olib boradi.

**2-bob. Maslahat kengashining asosiy vazifalari va funksiyalari**

*6. Quyidagilar Maslahat kengashining asosiy vazifalari hisoblanadi:*

«Hududiy elektr tarmoqlari» AJning vakolati doirasida xotin-qizlar va erkaklar uchun teng huquq hamda imkoniyatlarni ta’minlash sohasidagi davlat siyosatini amalga oshirish yuzasidan chora-tadbirlar kо‘rish;

«Hududiy elektr tarmoqlari» AJ nomidan xotin-qizlar va erkaklar uchun teng huquq hamda qonuniy manfaatlarini himoya qilish, ularning muammolarini о‘rganish va bartaraf etilishga kо‘maklashish, huquqiy, ma’naviy, intellektual bilimlarini oshirish;

«Hududiy elektr tarmoqlari» AJda jins bо‘yicha bevosita va bilvosita kamsitishga olib kelishi mumkin bо‘lgan hollar tо‘g‘risidagi statistik ma’lumotlarni va axborotni muntazam ravishda yig‘ishni hamda tahlil qilishni ta’minlash;

xotin-qizlar va erkaklar uchun teng huquq hamda imkoniyatlarning buzilishiga doir murojaatlarini kо‘rib chiqish hamda ularni tiklash bо‘yicha choralar kо‘rishda ishtirok etish;

xotin-qizlar va erkaklarning tengligini ta’minlash masalalari yuzasidan kadrlarning kasbiy tayyorgarligi tizimini takomillashtirishda kо‘maklashish;

xotin-qizlar va erkaklar uchun teng huquq va imkoniyatlarni ta’minlash masalalari bо‘yicha axborot-ma’rifiy tadbirlarni tashkillashtirish va har tomonlama qо‘llab-quvvatlashda ishtirok etish;

faoliyat jarayonini gender tenglik nuqtai nazaridan monitoring qilish va baholashda faol ishtirok etish;

rahbarlik lavozimlariga iqtidorli, talabchan va mas’uliyatli ayollar va erkaklar nomzodlarini tavsiya qilinishini ta’minlash;

xodimlarning xotin-qizlar va erkaklar uchun teng hukuq hamda imkoniyatlarining buzilishiga doir murojaatlarni kо‘rib chiqishda mutasaddi tizim xodimlari bilan hamkorlikni amalga oshirish;

gender tenglikni ta’minlash bо‘yicha boshqa vazirlik va idoralar, jamoat tashkilotlari shuningdek, о‘rnatilgan tartibda xalqaro tashkilotlar bilan hamkorlik qilish.

Maslahat kengashi xotin-qizlar va erkaklar uchun teng huquq hamda imkoniyatlarni yaratish maqsadida asosiy faoliyat yunalishlari sifatida qonunda taqiqlanmagan boshqa chora-tadbirlarni belgilashi hamda amalga oshirishi mumkin.

**3-bob. Maslahat kengashining huquq va majburiyatlari**

*7. Maslahat-kengashi asosiy vazifa va funksiyalarini bajarish uchun quyidagi huquqlarga ega*:

о‘z vakolatlari doirasida «Hududiy elektr tarmoqlari» AJ tarkibidagi barcha hududiy korxonalar va filiallaridan kerakli hujjatlarni, statistik va tahliliy ma’lumotlarni sо‘rab olish va qabul qilish;

«Hududiy elektr tarmoqlari» AJ rahbari bilan kelishilgan holda о‘tkaziladigan yig‘ilishlar va boshqa tadbirlarda ishtirok etish;

xodimlarning roziligi bilan ularning ishlash va yashash shart-sharoitlari bilan tanishish;

«Hududiy elektr tarmoqlari» AJ tarkibidagi barcha hududiy korxonalar va filiallari rahbarlariga Maslahat kengashi vakolatiga tegishli masalalar bо‘yicha takliflar kiritish;

ichki idoraviy hujjatlarni tahlil qilish orqali aniqlangan gender tengsizlikni bartaraf etish yuzasidan takliflar ishlab chiqish va tegishli tarkibiy bо‘linmalar yoki Yuridik boshqarmaga taqdim etish;

maslahat kengashi vakolatiga kiradigan masalalar yuzasidan «Hududiy elektr tarmoqlari» AJ boshqaruvi raisiga takliflar kiritish;

«Hududiy elektr tarmoqlari» AJ tarkibidagi barcha hududiy korxonalar va filiallaridan maslahat kengashi faoliyati uchun zarur bо‘lgan axborotlarni, statistika va boshqa materiallarni belgilangan tartibda olish;

zarur hollarda jismoniy va yuridik shaxslarning murojaatlariga «Hududiy elektr tarmoqlari» AJ tomonidan berilgan javoblarda gender tenglik talablariga rioya qilinganligini tahlil qilish;

maslahat kengashi yig‘ilishlarida muhokama qilinadigan masalalarni yoritish buyicha ommaviy axborot vositalari bilan hamkorlik qilish;

maslahat kengashiga yuklatilgan vazifalarni bajarish uchun milliy va xalqaro konferensiyalar, forumlar, seminarlar, uchrashuvlar, seminar-treninglar, davra suhbatlari va boshqa tadbirlarni tashkil etish va ularga nodavlat notijorat tashkilotlari, ommaviy axborot vositalari va fuqarolik jamiyatining boshqa institutlarini jalb qilish, shuningdek ular bilan hamkorlikda turli tadbirlar tashkil qilish;

*Maslahat kengashi о‘z faoliyatini amalga oshirishda:*

Jamiyat faoliyati bilan bog‘liq qonun hujjatlarida belgilangan cheklovlarga amal qilishi;

gender tenglik asosida xodimlarning or-nomusi va qadr-qimmatini tahqirlashga, ularning shaxsiy hayotiga aralashishga yо‘l qо‘ymasligi;

faoliyatini amalga oshirish davomida olingan axborotning, agar bunday axborotni tarqatish qonun bilan cheklangan bо‘lsa, maxfiyligiga rioya qilishi shart.

Maslahat kengashining zimmasida qonun hujjatlariga muvofiq boshqa majburiyatlar va huquqlarga ham ega bо‘lishi mumkin.

8. *Maslahat kengashi о‘z faoliyatini amalga oshirishda quyidagi majburiyatlarga ega:*

О‘zbekiston Respublikasi Konstitusiyasi va qonunlari, О‘zbekiston Respublikasi Oliy Majlisi palatasining qarorlari, О‘zbekiston Respublikasi Prezidentining farmonlari, qarorlari va farmoyishlari, О‘zbekiston Respublikasi Vazirlar Mahkamasining qarorlari, farmoyishlariga va boshqa qonun hujjatlariga hamda mazkur Nizomga amal qilish;

Maslahat kengashi qonun hujjatlariga muvofiq mazkur yо‘nalish doirasida boshqa majburiyatlarni ham bajarishi mumkin.

**4-bob. Maslahat kengashining tarkibi**

9. Maslahat kengashining tarkibiga uning raisi, rais о‘rinbosari (kotib) va a’zolar kiradi. Maslahat kengashi о‘z faoliyatini jamoatchilik asosida olib boradi.

Maslahat kengashi tarkibi «Hududiy elektr tarmoqlari» AJ xodimlari tarkibidan (9 nafargacha) shakllantiriladi.

Maslahat kengashining a’zolari «Hududiy elektr tarmoqlari» AJ rahbarining buyrug‘i bilan kо‘ngilli ravishda muayyan muddatga tarkibga kiritiladi va a’zolikdan chiqariladi.

10. Maslahat kengashi raisi lavozimini bajarish (rahbarlik qilish) «Hududiy elektr tarmoqlari» AJ rahbari о‘rinbosarlaridan birining zimmasiga yuklatiladi.

11. *Maslahat kengashi raisi maslahat kengashi faoliyatiga umumiy rahbarlik qiladi hamda quyidagi vakolatlarni amalga oshiradi:*

«Hududiy elektr tarmoqlari» AJ faoliyatining tegishli sohasida xotin-qizlar va erkaklar uchun teng huquq hamda imkoniyatlar kafolatlarini ta’minlash prinsiplariga rioya etilishini ta’minlaydi;

xotin-qizlar va erkaklar uchun teng huquq hamda imkoniyatlarni ta’minlash holatini tahlil qiladi, gender siyosati amalga oshirilishini ta’minlashga doir vaqtinchalik maxsus choralar qо‘llanilishining maqsadga muvofiqligini о‘rganadi hamda ularni qо‘llash tо‘g‘risida takliflar kiritadi;

jins bо‘yicha bevosita yoki bilvosita kamsitishga barham berish yuzasidan axborot faoliyatini fuqarolarning о‘zini о‘zi boshqarish organlari, nodavlat notijorat tashkilotlari va fuqarolik jamiyatining boshqa institutlari bilan hamkorlikda amalga oshiradi;

xotin-qizlar va erkaklar uchun teng huquq hamda imkoniyatlarni ta’minlash sohasida gender kо‘rsatkichlarini tahlil qiladi, monitoring ishlarini olib boradi;

jamiyat xodimlarining xotin-qizlar va erkaklar uchun teng huquq hamda imkoniyatlarni ta’minlash masalalari bо‘yicha murojaatlarini kо‘rib chiqadi, tahlil qiladi;

xotin-qizlar va erkaklar uchun teng huquq hamda imkoniyatlarni ta’minlash masalalari bо‘yicha xodimlarning kasbiy darajasini oshirish choralarini kо‘radi;

jins bо‘yicha bevosita yoki bilvosita kamsitishning namoyon bо‘lish faktlarini bartaraf etish yuzasidan choralar kо‘radi;

Maslahat kengashi majlisini chaqirish va kun tartibini belgilaydi;

Maslahat kengashi majlisiga raislik qiladi;

Maslahat kengashining ish rejasi, Maslahat kengashi majlisining bayonnomasi va Maslahat kengashining ish yurituviga oid boshqa hujjatlarni tasdiqlaydi;

Maslahat kengashi qarorlarining bajarilishini nazorat qiladi;

Maslahat kengashi tarkibiga a’zolarni kiritish hamda uning tarkibidan chiqarish bо‘yicha takliflar beradi;

qonun hujjatlari va Maslahat kengashi qarorlariga muvofiq boshqa vakolatlarni ham amalga oshiradi.

12. *Maslahat kengashi raisining о‘rinbosari quyidagi vakolatlarni amalga oshiradi:*

Maslahat kengashi qarorlari bajarilishini nazorat qilish ishlarini tashkil etadi;

Maslahat kengashining majlisiga kerakli hujjatlar о‘z vaqtida tayyorlanishini ta’minlaydi;

Maslahat kengashi majlisining kun tartibi bо‘yicha о‘tishini tashkil etadi;

Maslahat kengashi raisi bilan majlis о‘tkazish muddati, joyi hamda taklif qilinuvchilar haqida maslahatlashadi;

Maslahat kengashi a’zolari va taklif qilingan shaxslarni majlis о‘tkazish joyi, sanasi va vaqti haqida xabardor qiladi;

Maslahat kengashi qarorlarining bajarilishi monitoringini olib boradi va uning natijalarini Maslahat kengashi majlisida kо‘rib chiqish bо‘yicha rahbariyatga taklif kiritadi;

Maslahat kengashi bayonnomasini rasmiylashtiradi hamda tasdiqlangan bayonnomani Maslahat kengashi a’zolariga va boshqa manfaatdor shaxslarga yuborilishini ta’minlaydi;

qonun hujjatlari va Maslahat kengashi qarorlariga muvofiq boshqa vakolatlarni amalga oshiradi.

13. Maslahat kengashi raisi yо‘qligida uning vakolat va vazifalarini Maslahat kengashi raisining о‘rinbosari amalga oshiradi.

14. *Maslahat kengashi a’zolari:*

Maslahat kengashi majlislarida kо‘riladigan masalalarni hal qilish va muhokama qilishda о‘z vakolatlarini berish huquqisiz qatnashadilar. Maslahat kengashi a’zolari ayrim hollarda Maslahat -kengashi majlislarida qatnasha olmagan taqdirda о‘z fikrlarini yozma tarzda Maslahat kengashi kotibiga taqdim etishlari mumkin. Kо‘rsatib о‘tilgan fikrlar majlisda kо‘rib chiqiladi va ovoz berishda hisobga olinadi.

Xotin-qizlar va erkaklar uchun teng huquq va imkoniyatlarni ta’minlash bо‘yicha «Hududiy elektr tarmoqlari» AJ faoliyatini tartibga soluvchi normativ-huquqiy hujjatlar va ichki idoraviy hujjatlarni yanada takomillashtirish bо‘yicha takliflar ishlab chiqadilar.

Xodimlarning huquqlari, erkinliklari va qonuniy manfaatlarini ta’minlash bо‘yicha Maslahat kengashiga taklif kiritadilar.

**5-bob. Maslahat kengashi faoliyatini tashkil etish**

15. Maslahat kengashining faoliyati ushbu Nizom asosida amalga oshiriladi.

16. Maslahat kengashi faoliyatining asosiy masalalari Maslahat kengashi majlislarida kо‘rib chiqiladi. Maslahat kengashi majlisi Maslahat kengashining ish rejasi asosida yiliga ikki marotaba chaqiriladi.

17. Maslahat kengashi majlisining kun tartibi loyihasi Maslahat kengashi a’zolarining takliflari va Maslahat kengashi raisi topshirig‘i asosida Maslahat kengashi raisining о‘rinbosari tomonidan shakllantiriladi.

18. Maslahat kengashi majlislari uning raisi tomonidan olib boriladi.

19. Maslahat kengashi majlisi unga taklif qilingan shaxslarning uchdan ikki qismidan kam bо‘lmagan qismi ishtirok etgan taqdirda qonuniy hisoblanadi.

20. Maslahat kengashining qarori uning majlisida qatnashayoggan a’zolarining kо‘pchilik ovozi bilan qabul qilinadi. Agar ovozlar teng kelib qolsa, Maslahat kengashi raisining ovozi hal qiluvchi ahamiyatga ega bо‘ladi.

21. Maslahat kengashi qaror qabul qilishda masalalarni erkin muhokama qilish, ovoz berish, jamoatchilik fikrini inobatga olish, tenglik va kollegiallikka asoslanadi.

22. Maslahat kengashining har bir a’zosi qabul qilingan qarorga о‘zining fikrlarini yozma tarzda bildirish huquqiga ega. Bunda fikrlar Maslahat kengashi majlisi bayonnomasiga kiritib qо‘yiladi.

23. Maslahat kengashining qarori qabul qilingan kundan boshlab uch kun ichida «Hududiy elektr tarmoqlari» AJ boshqaruv raisiga kiritiladi.

24. Tezkor qaror qabul qilish zarurati kelib chiqqanda, Maslahat kengashining qarori Maslahat kengashi raisi tashabbusi bilan Maslahat kengashi a’zolari bilan maslahatlashilgan holda sо‘rov yо‘li bilan qabul qilinishi mumkin.

25. Maslahat kengashi majlisida qabul qilingan qaror majlis bayonnomasi bilan rasmiylashtiriladi. Bayonnoma Maslahat kengashi raisi yoki majlisga raislik kiluvchi tomonidan tasdiqlanadi hamda uch kunlik muddatda Maslahat kengashi a’zolariga va boshqa manfaatdor shaxslarga yuboriladi.

**6-bob. Yakunlovchi qoidalar**

26. Maslahat kengashi faoliyati ustidan nazoratni «Hududiy elektr tarmoqlari» AJ rahbari amalga oshiradi.